Úrad vlády SR					Na rokovanie vlády SR
Sekcia hospodárskej politiky				dňa: 18.12.2002
								k číslu: 9321
                                                                           k bodu: 33

	
							
S t a n o v i s k o

k Návrhu na prevzatie štátnej záruky za úver pre Železnice Slovenskej republiky poskytnutý Československou obchodnou bankou, a.s. zahraničnou pobočkou v SR pre zabezpečenie pokračovania realizácie investičných programov v objeme 2 100 000 000,- Sk.

		
I.

	Materiál predkladá minister dopravy, pôšt a telekomunikácií ako iniciatívny. Návrh obsahuje návrh uznesenia, predkladaciu správu, žiadosť, prílohy, vyhodnotenie  pripomienkového konania a návrh komuniké.

	Navrhuje sa, aby vláda SR súhlasila s prevzatím štátnej záruky vo výške 2,1 mld.Sk pre Železnice SR, poskytnutý Československou obchodnou bankou, a.s. pre zabezpečenie realizácie investičných programov do výšky poskytnutých peňažných prostriedkov a 100% úrokov. Zoznam stavieb je súčasťou materiálu.

	Splácanie úveru sa uvažuje v rovnomerných štvrťročných splátkach úveru, prvá splátka sa bude realizovať 36 mesiacov po podpise zmluvy. Úroková sadzba je variabilná, 3M BRIBOR +0,3% p.a.
 
II.

Vyhodnotenie pripomienkového konania je súčasťou materiálu. Pripomienky boli akceptované, resp. vysvetlené.

III.

	 Návrh sa predkladá s cieľom zabezpečiť financovanie realizácie investičných programov ŽSR.

	Vzhľadom na to, že v zmysle zákona o štátnom rozpočte na rok 2002,  § 9 vláda môže prevziať štátne záruky aj pre bankové úvery pre Železnice SR, pričom Úverový a záručný výbor vlády SR ako aj Úrad pre štátnu pomoc schválili návrh na prevzatie záruky, z finančného hľadiska nemáme k návrhu pripomienky.

	Predpokladáme, že súhrn novoposkytnutých záruk v roku 2002 nepresiahne 13% rozpočtovaných príjmov ŠR na rok 2002 tak, ako je uvedené v §9 ods.(2) Zákona o ŠR SR na rok 2002.

Z á v e r:

Vláde SR odporúčame prijať rozhodnutie až po vyjadrení  MF SR k celkovému objemu poskytnutých záruk v roku 2002, ktoré by nemali presiahnuť 13% rozpočtovaných príjmov ŠR na rok 2002 a uvážení pripomienok, ktoré odznejú na rokovaní vlády.

Bratislava 17.12.2002